OSNOVNA ŠKOLA "KOZALA"

Ante Kovačića 21

**Rijeka**

P R A V I L N I K

ZAŠTITA OD POŽARA

**RIJEKA, studeni 2012. god.**

Na temelju članka 118. stavak 2. podstavak 3 "Zakona o odgoju i obrazovanju u osnovnoj i srednjoj školi" (“Narodne novine” br. 87/08, 86/09, 92/10, 105/10, 90/11 i 16/12), članka 21. "Zakona o zaštiti od požara" (“Narodne novine” br. 92/10), članka 1. i 3. "Pravilnika o sadržaju općeg akta iz područja zaštite od požara" (“Narodne novine” br. 116/11), a u svezi s člankom XXX. Statuta osnovne škole "Kozala", školski odbor na sjednici održanoj \_\_\_\_prosinac, 2012 donio je ovaj:

**PRAVILNIK**

**O ZAŠTITI OD POŽARA**

**1, TEMELJNE ODREDBE**

**Članak 1.**

Ovim se Pravilnikom o zaštiti od požara (u daljnjem tekstu :Pravilnik) sukladno važećim propisima o zaštiti od požara, utvrđuju mjere i poslovi u svezi s provedbom i unapređenjem zaštite od požara u Osnovnoj školi “Kozala”, Ante Kovačića 21, 51 000 Rijeka ( u daljnjem tekstu škola)

**Članak 2.**

Ovim Pravilnikom uređuje se:

1. temeljne odredbe u svezi provedbe unapređenja zaštite od požara
2. ustrojstvo i način provođenja mjera zaštite od požara, obveze i odgovornost radnika zaduženog za obavljanje poslova zaštite od požara
3. obveze i odgovornost vezane uz provedbi mjera zaštite od požara
4. obveze i odgovornost osoba s posebnim ovlastima i odgovornostima u provedbi mjera zaštite od požara
5. unutarnja kontrola provedbe mjera zaštite od požara, ovlasti, obveze i odgovornosti
6. način upoznavanja djelatnika prilikom stupanja na rad s opasnostima i općim mjerama zaštite od požara te osposobljavanje radnika za zaštitu od požara i vođenje evidencije o tome
7. osposobljavanje djelatnika za rukovanje priručnom opremom i sredstvima za dojavu i gašenje početnog požara, periodične provjere znanja i vođenje evidencija o tome
8. osposobljavanje djelatnika za rad na radnim mjestima s povećanom opasnosti za nastanak požara
9. održavanje u ispravnom stanju opreme i sredstava za gašenje požara i osobe zadužene za održavanje iste
10. održavanje u ispravnom stanju uređaja i instalacija čija neispravnost može prouzročiti požar ili eksploziju
11. poduzimanje odgovarajućih organizacionih i tehničkih mjera zaštite od požara u slučaju privremenog povećanog požarnog rizika
12. ustrojstvo motrenja, javljanja i uzbunjivanja o opasnosti od požara
13. mjere zabrane i ograničenja iz zaštite od požara te prostorije i prostori na koje se one odnose
14. postupanje u slučaju nastanka požara

**Članak 3.**

Sastavni dio ovog Pravilnika čine:

* rješenje o razvrstavanju u IV kategoriju ugroženosti od požara;
* upisnik o održavanju vatrogasnih aparata (redovni pregled i periodični servis);
* zapisnici i uvjerenja o ispitivanja ispravnosti unutarnje hidrantske mreže, protiv panične rasvjete, i tipkala za daljinski isklop napona, te elektro instalacija,
* zapisnici o ispitivanja kotlovnice i gromobranske instalacije;
* zapisnici o ispitivanju plinske instalacije,
* plan evakuacije i spašavanja;
* odluka o imenovanju stručne osobe za provedbu mjera zaštitu od požara;

**Članak 4.**

Projektna dokumentacija, procjena ugroženosti, razne analize, nalazi i mišljenja, uvjerenja, svjedodžbe, atesti, zapisnici, rješenja, upisnici i druge isprave iz područja zaštite od požara pohranjuju se u zbirku isprava koja se čuva u tajništvu škole, a dostupna je u svakom trenutku stručnoj osobi za provedbu mjera zaštite od požara, ravnatelju, i tajniku, te inspekciji ZOP-a.

**Članak 5.**

Odredbe ovog Pravilnika odnose se na sve djelatnike škole i treće osobe za vrijeme njihovog boravka u školi.

**Članak 6.**

U izdvojenim prostorima koje škola koristi kao što su dvorane, vanjska igrališta parkovi i zelene površine unutar ograde, te pomoćni gospodarski objekti, škola je dužna provoditi mjere zaštite od požara na način kako je to utvrđeno ovim Pravilnikom.

2. USTROJSTVO I NAČIN PROVOĐENJA MJERA ZAŠTITE OD POŽARA, OBVEZE I ODGOVORNOST RADNIKA ZADUŽENOG ZA OBAVLJANJE POSLOVA ZAŠTITE OD POŽARA

**Članak 7**

Odgovorne osobe za provedbu mjera zaštite od požara su:

1. ravnateljica škole ( u daljnjem tekstu ravnatelj škole)
2. tajnica škole (u daljnjem tekstu tajnik škole)
3. stručna osoba za obavljanje poslova zaštite od požara i unapređenje stanja zaštite od požara,
4. ostali djelatnici škole,

**Članak 8.**

1. **Ravnatelj škole** je odgovorna osoba za provedbu mjera zaštite od požara u školi. U izvršavanju obveze ravnatelj je zadužen za sljedeće:
* osigurati izvršenje svih propisanih obveza iz područja zaštite od požara i nadzire provođenje istih
* osigurati financijska sredstava za provođenje i unapređivanje zaštite od požara, na temelju prijedloga, analiza i mišljenja stručnih osoba za zaštitu od požara, a koji proizlaze iz zapisnika o izvršenim ispitivanjima na sredstvima, opremi, instalacijama ili uređajima u škole;
* redovito nabavljati opremu i sredstva za zaštitu od požara
* svojom odlukom imenovati djelatnika za obavljanje poslova zaštite od požara, i unapređenje stanja zaštite od požara sukladno odredbama članak 20, stavka 5 "Zakona o zaštiti od požara" (“Narodne novine” br.92/10 )
* pravodobno uputiti radnike na redovita osposobljavanja u svezi zaštite od požara
* pri zasnivanju radnog odnosa upoznati djelatnika s opasnostima i općim mjerama zaštite od požara, odnosno daje ovlaštenje drugom djelatniku da navedenu obvezu izvrši
* organizirati spašavanje radnika i drugih osoba u slučaju izbijanja požara
* osigurati nesmetano provođenje istražnih radnji u svezi nastajanja požara;
* pokreće stegovnu i materijalnu odgovornost prema djelatnicima koji se ne pridržavaju odredbi ovog Pravilnika, ponavljanjem nedozvoljenih radnji
* osigurati i poduzeti mjere da se neispravna oprema odnosno uporabljena sredstva u gašenju požara odmah dovedu u ispravno stanje odnosno zamjene novim,
* postupiti po važećem izdanom rješenju od nadležne inspekcije zaštite od požara kojim se zahtjeva otklanjanje uočenih nedostataka,
* poduzimati druge radnje i mjere u svezi sa zaštitom od požara

**Članak 9.**

Ravnatelj svojom odlukom imenuje djelatnika za obavljanje poslova zaštite od požara, i unapređenje stanja zaštite od požara, sukladno odredbama članak 20, stavka 5. "Zakona o zaštiti od požara" (“Narodne novine” br.92/10.),

Ravnatelj je dužan osigurat da djelatnik zadužen za provedbu mjera zaštite od požara, se osposobi za provedbu istih, polaganjem stručnog ispita.

Ravnatelj je dužan izdati rješenje stručnoj osobi za provođenje mjera zaštite od požara, a ako isto nije doneseno sam vrši funkciju navedene osobe.

Ravnatelj pri izboru radnika za obavljanje poslova zaštite od požara odrediti će osobu koja ima najmanje srednjoškolsko obrazovanje u programu gimnazije ili srednjoškolsko strukovno obrazovanje u 4. godišnjem trajanju.

**Članak 10.**

**B. Tajnica škole** (u nastavku: tajnik) odgovoran je za provedbu mjera zaštite od požara tako što brine o administrativnom, organizacionom dijelu, te evidentira i arhivira dokumente iz područja zaštite od požara.

* tajnik je dužan surađivati i pomagati stručnoj osobi za provedbu mjera zaštite od požara, a isto tako je dužna svu problematiku iz predmetnog područja prenositi ravnatelju škole, te od njega zahtijevati rješenje nastalog problema ili otklanjanje nedostataka.
* tajnik naročito brine da propisana ispitivanja se uredno odvijaju u propisanim rokovima, brine se oko organizacije provođenja istih, a o rezultatima izvještava ravnatelja.
* zapisnike o izvršenim ispitivanjima, data uvjerenja, razne potvrde, te ostalu atestnu i sličnu dokumentaciju arhivira, a o istima vodi posebne evidencije.
* tajnik je dužan uredno arhivirati sve zapisnike o kontroli, kao i data rješenja pripadajuće inspekcije zaštite od požara, te brine i upozorava ravnatelja škole, kao i stručnu osobu za provedbu mjera zaštite od požara da se provedu mjere koje su zahtijevane navedenim dokumentima.

**Članak 11.**

**C. Stručna osoba** za obavljanje poslova i unapređenje stanja zaštite od požara obavlja sljedeće poslove:

* obavlja redovitu kontrolu provedbe mjera zaštite od požara utvrđenih Zakonom o zaštiti od požara, pod zakonskim aktima, ovim Pravilnikom i dostavljenim opisom poslova stručne osobe za provedbu mjera zaštite od požara.
* vodi brigu o provođenju mjera zaštite od požara i nadzire provedbu istih
* vodi brigu o servisiranju i ispitivanju uređaja i sredstava za gašenje požara; prema zakonskim odredbama i u propisanima rokovima;
* obavlja kontrolu u toku izvođenja radova s otvorenim plamenom,
* vodi brigu o pravovremenom osposobljavanju djelatnika za početno gašenje požara;
* po ovlaštenju ravnatelja, upoznati novog djelatnika s opasnostima od požara na njegovom radnom mjestu,
* izvijestiti ravnatelja o svakom nastalom požaru ili mogućoj opasnosti za nastanak i širenje požara;
* udaljiti svakog djelatnika koji pri obavljanju poslova ne provodi i ne primjenjuje mjere zaštite od požara
* nadzire ispravnost ostalih uređaja, opreme i instalacija koje bi mogle izazvat požar
* voditi brigu da je uvijek osiguran nesmetan pristup vatrogasnoj jedinici s pripadajućim sredstvima za gašenje požara;
* pravovremeno izvješćuje ravnatelja o pronađenim nepravilnostima
* stručna osoba za obavljanje poslova i unapređenje stanja zaštite od požara surađuje s drugim pravnim osobama i ustanovama, koji provode redovna ispitivanja ispravnosti, profesionalnom vatrogasnom postrojbom, inspektorima policijskih uprava, a s ciljem stalnog unapređivanja i poboljšanja zaštite od požara.
* sudjeluje u gašenju požara i drugim tehničkim intervencijama u školi i u objektima iz članka 6. ovog Pravilnika; voditi brigu da je uvijek osiguran nesmetan pristup vatrogasnoj jedinici s pripadajućim sredstvima za gašenje požara;
* prekinuti rad na radnom mjestu, na sredstvu rada i u radnoj okolini ako utvrdi da postoji izravna opasnost za nastanak i širenje požara ili se poslovi i radne operacije izvode na način suprotan pravilima zaštite od požara.

**Članak 12.**

U obavljanju unutarnje kontrole provedbe propisanih mjera zaštite od požara stručna osoba za obavljanje poslova i unapređenje stanja zaštite od požara ima ovlaštenja:

* narediti prekid obavljanja svakog posla ili radnji kojom se ugrožava sigurnost ljudi i imovine sa stanovišta zaštite od požara te o tome izvijestiti neposrednog rukovoditelja, i ravnatelja škole
* udaljiti djelatnika s radnog mjesta koji svojima postupkom neposredno ugrožava osobe i sigurnost imovine (kada koristi otvorenu vatru u požarno ili eksplozivno ugrožen prostor, obavlja zavarivanje u ugroženom prostoru kotlovnice i područja oko rezervoara lož ulja, bez dozvole, i u ostalim prostorima bez dodatnih mjera sigurnosti i sl.), te o tome izvijestiti njegovog neposrednog rukovoditelja i ravnatelja škole.
* obaviti provjeru znanja djelatnika koji izvode navedene radove glede rukovanja s aparatima i opremom za gašenje požara, a od djelatnika koji ne posjeduje potrebito znanje zahtijevati dodatnu edukaciju.
* izvijestiti ravnatelja o uočenim nedostacima u školi sa stanovišta neprovođenja mjera zaštite od požara od strane izvoditelja radova,
* izvijestiti koordinatora poslova zaštite od požara u Odjelu za gradsku samoupravu i upravu Grada Rijeke o uočenim većim nedostacima u školi sa stanovišta zaštite od požara

**Članak 13.**

**D. Ostali djelatnici** koji su uposleni u školi dužni su:

* upoznati se s odredbama ovog Pravilnika svladati program osposobljavanja utvrđen "Pravilnikom o programu i načinu osposobljavanja pučanstva za provedbu preventivnih mjera zaštite od požara, gašenje požara i spašavanje ljudi i imovine ugroženih požarom (“Narodne novine”, broj. 61/94)
* upoznati se s propisanim i drugim mjerama zaštite od požara prije rasporeda na drugo radno mjesto;
* poduzimati i provoditi propisane mjere zaštite od požara na radnom mjestu i u radnom prostoru;
* brinuti se da pristup njegovom radnom mjestu bude uvijek slobodan i moguć kako bi se nesmetano mogla koristiti oprema i sredstva za gašenje požara ;
* svaki uočeni kvar ili neispravnost na uređajima, instalacijama i drugim sredstvima koji bi mogli biti uzrokom nastanka požara odmah prijaviti stručnoj osobi za zaštitu od požara ili ravnatelju;
* držati se oznaka, upozorenja i naputaka za zaštitu od požara koje su postavljene na radnom mjestu i u radnom prostoru;
* pri obavljanju posla i rukovanju s opasnim tvarima (zapaljive, korozivne, otrovne i sl.), spriječiti njihovo prolijevanje, curenje, prosipanje i istjecanje po radnim prostorima;
* čuvati i pažljivo se odnositi prema opremi i sredstvima za gašenje požara, te prema oznakama upozorenja i znakovima obavješćivanja koji su nalijepljeni na predmetnu opremu;
* aktivno sudjelovati u početnom gašenju požara, a po potrebi provoditi i plan evakuacije koji je dio ovog Pravilnika
* o nastanku požara izvijestiti županijski centar 112, najbližu vatrogasnu postrojbu, a prema potrebi i policiju te sudjelovati u gašenju požara;
* obveze iz gornjih stavki odnose se i na djelatnike koji su zaposleni na određeno vrijeme

3. OBVEZE I ODGOVORNOST VEZANE UZ PROVEDBI MJERA ZAŠTITE OD POŽARA

**Članak 14.**

Škola (kao pravna osoba) i ravnatelj škole (kao odgovorna osoba u pravnoj osobi) u okviru provođenja mjera zaštite od požara obavezni su i dužni postupati:

* Ako se u školi ili za školu izvode radnje projektiranja, ili izvođenja radova adaptacije, rekonstrukcije, ugradnje uređaja i opreme te radovi održavanja, da se kod tih radnji provode i osiguraju mjere zaštite od požara na postojećim objektima, kako bi se očuvala nosivost, spriječilo širenje vatre, omogućilo spašavanje i izlazak iz građevine
* održavati slobodne evakuacijske označene putove, i pristupe vatrogasnim vozilima
* osposobiti sve djelatnike škole prema "Pravilnik o programu i načinu osposobljavanja pučanstva za provedbu preventivnih mjera zaštite od požara, gašenje požara i spašavanje ljudi i imovine ugroženih požarom" ("Narodne novine„ broj: 61/94).
* osposobiti djelatnika koji je zadužen za obavljanje poslova zaštite od požara i unapređenje stanja zaštite od požara prema "Pravilniku o stručnom ispitu u području zaštite od požara " (**„**Narodne novine„ broj**:**40/94 i 55/94 )
* posjedovati ispravnu opremu, uređaje i sredstva za gašenje požara, u skladu sa odredbama članka 38. i 40. "Zakona o zaštiti od požara" (“Narodne novine” br. 92/10), pod zakonskim aktima, i tehničkim normativima i standardima za zaštitu od požara
* održavati u ispravnom stanju električne, plinske, gromobranske, ventilacijske instalacije i uređaje, dimnjake i ložišta kao i druge uređaje i opremu koja mogu prouzročiti nastajanje i širenje požara. Navedeno se mora uredno održavati i o istom posjedovati dokumentacija, te u propisanim rokovima se mora ispitivati a rezultati ispitivanja se zapisnički moraju registrirati, a odgovarajućim uvjerenjem o ispravnosti potvrditi.
* prijenosni vatrogasni aparati za gašenje požara trebaju biti na propisani način označen, uvijek dostupni i namjenski korišteni, uz vidljive i dostupne oznake o izvršenom ispitivanju i ispravnosti u skladu s "Pravilnikom o vatrogasnim aparatima" ("Narodne novine„ br. 101/11)
* vidljivim znakovima označiti zabranu pušenja u svim prostorima škole
* svi djelatnici škole odgovorni su provođenje zakonskih i pod zakonskih propisa uključivši i odredba ovog "Pravilnika". Nepridržavanjem odredbi ovog "Pravilnika" može se počinit lakša ili težu povreda radne obveze.
* Postupak i izricanje mjera zbog povrede radne obveze iz prethodnog stavka utvrđuje se općim aktom škole.
* poduzimati i ostale mjere radi zaštite od požara

4. OBVEZE I ODGOVORNOST OSOBA SA POSEBNIM OVLASTIMA I ODGOVORNOSTIMA U PROVEDBI MJERA ZAŠTITE OD POŽARA

**Članak 15.**

 Ravnatelj škole je odgovorna osoba za provedbu mjera zaštite od požara i u svezi s požarom sukladno zakonskim i pod zakonskim odredbama te odredbama ovog "Pravilnika".Pomoć u provedbi mjera zaštite od požara organizira preko stručne osobe za obavljanje poslova i unapređenje stanja zaštite od požara uz obavezu da je rješenjem imenovana i da ista ima položen stručni ispit.

**5.** **UNUTARNJA KONTROLA PROVEDBE MJERA ZAŠTITE OD POŽARA, OVLASTI, OBVEZE I ODGOVORNOSTI**

**Članak 16.**

 Unutarnju kontrolu provedbe mjera zaštite od požara provodi osobe iz članka 10. i 11. ovog "Pravilnika". Imenovane osobe obavezne su o svim uočenim nedostatcima i nepravilnostima iz područja i svezi zaštite od požara odmah obavijestiti ravnatelja koji je obvezan poduzeti sve potrebne mjere za otklanjanje uočenih nedostataka i nepravilnosti.

 Prigodom redovnog obilaska osim vizualne kontrole imenovane osobe ovlaštene su kontaktirati djelatnike o njihovim zapažanjima i mišljenjima te o tome donijeti stručnu prosudbu, a po potrebi poduzeti mjere u skladu sa ovlaštenjem.

**6.** **NAČIN UPOZNAVANJA DJELATNIKA PRILIKOM STUPANJA NA RAD S OPASNOSTIMA I OPĆIM MJERAMA ZAŠTITE OD POŽARA TE OSPOSOBLJAVANJE RADNIKA ZA ZAŠTITU OD POŽARA I VOĐENJE EVIDECIJE O TOME**

**Članak 17.**

Ravnatelj ili radnik kojeg za to ovlasti ravnatelj dužan je sve nove djelatnike škole prilikom stupanja na rad upoznati s opasnostima i općim mjerama zaštite od požara.

Nakon završenog upoznavanja djelatnik potpisuje izjavu da je upoznat s opasnostima i mjerama koje mora poduzimati na tom radnom mjestu da ne nastanu požar ili eksplozija.

Osim obveze iz stavka 1 ovog članka svi djelatnici se moraju informirati o mjestima na kojem se nalaze vatrogasni aparati, ormarići sa unutarnjim priključkom na hidrantsku mrežu, glavni ventil za vodu, plin, sklopka za isključivanje električne energije, oprema za spašavanje i ostalo što škola posjeduje a u funkciji je zaštite od požara.

**Članak 18.**

Škola je obavezna sve djelatnike osposobiti prema "Pravilnik o programu i načinu osposobljavanja pučanstva za provedbu preventivnih mjera zaštite od požara, gašenje požara i spašavanje ljudi i imovine ugroženih požarom" ( Narodne novine br. 61/94).

O ispunjenju obveze iz stavka 1 ovog članka, tajnik škole vodi evidenciju a pripadajuća uvjerenja pohranjuje uz osobne dosje.

7. OSPOSOBLJAVANJE DJELATNIKA ZA RUKOVANJE PRIRUČNOM OPREMOM I SREDSTVIMA ZA DOJAVU I GAŠENJE POČETNOG POŽARA, PERIODIČNE PROVJERE ZNANJA I VOĐENJE EVIDENCIJA O TOME

**Članak 19.**

 Obveza je škole da svoje djelatnike osposobi o rukovanju priručnom opremom i sredstvima za dojavu i gašenje početnog požara.

 O obvezama iz stavka 1. ovog članka vodi se evidencija.

**8.** **OSPOSOBLJAVANJE DJELATNIKA ZA RAD NA RADNIM MJESTIMAS POVEĆANOM OPASNOSTO ZA NASTANAK POŽARA**

**Članak 20.**

Djelatnici koji rade na radnim mjestima s povećanom opasnošću za nastanak požara i uz to moguće vezane štetne posljedice, moraju se posebno osposobiti, kako bi se izbjegle ili smanjila mogućnost pogrešnog postupanja.

Osposobljavanje osobe iz stavke 1 ovog članka izvršiti će radnik iz članka 9., ili 11 ovog Pravilnika, a škola isto može provesti i preko ovlaštenih pravnih i fizičkih osoba.

9. ODRŽAVANJE U ISPRAVNOM STANJU OPREME I SREDSTAVA ZA GAŠENJE POŽARA I OSOBE ZADUŽENE ZA ODRŽAVANJE ISTE

**Članak 21.**

 Sredstva za početno gašenje požara, sva ostala sredstva i oprema za gašenje požara moraju se držati u ispravnom stanju, redovito održavati i kontrolirati, periodično ispitivati, a o navedenim radnjama se dokumentacija arhivira te vodi odgovarajuće evidencije.

**Članak 22.**

U školi je postavljena i izvedena slijedeća vatrogasna oprema i sredstva za gašenje požara, te oprema u funkciji gašenja požara:

1. ručni vatrogasni aparati (broj, vrsta i raspored ručnih vatrogasnih aparata po objektima i prostorima daje se u prilogu koji je sastavni dio ovog Pravilnika).

2) unutarnja hidrantska mreža,

1. tipkalo za daljinski isklop napona,
2. protiv panična rasvjeta,

**9.1. Vatrogasni aparati**

**Članak 23.**

Održavanje ručnih vatrogasnih aparata obuhvaća redovni pregled, periodični servis u skladu s odredbama "Pravilnika o vatrogasnim aparatima" („Narodne novine„ broj:101/11).

**Članak 24.**

Redoviti pregled ručnih vatrogasnih aparata obavlja stručna osoba za provedbu i unapređenje mjera zaštite od požara najmanje jednom **svaka tri mjeseca.**

Mjesto postavljanja vatrogasnog aparata mora biti označeno naljepnicom najmanjih dimenzija 150 x 150 mm, s oznakom vatrogasnog aparata.

**Članak 25.**

O uočenim nedostacima u redovnom pregledu odgovorna osoba pismeno izvješćuje ravnatelja. Uočene nedostatke korisnik ( škola) je obvezana otkloniti.

**Članak 26.**

O izvršenim redovnim pregledima ručnih i prijevoznih vatrogasnih aparata odgovorna osoba zaštite od požara vodi upisnik. Upisnik o redovnim pregledima ručnih vatrogasnih aparat dostavljen je školi ranije i sastavni je dio propisanih evidencija koje škola mora voditi.

**Članak 27.**

Periodični servis ručnih vatrogasnih aparata u školi smije obavljati proizvođač vatrogasnog aparata ili po njemu ovlaštena pravna osoba, ili ovlašteni obrtnik (serviser) a koji je prijavljen i registriran u evidenciji Ministarstva unutarnjih poslova.

Periodični servis ručnih vatrogasnih aparata obavlja se najmanje **jednom u godini dana.**

O izvršenim periodičnim servisu ručnih vatrogasnih aparata vodi se upisnik.

**Članak 28.**

Stručna osoba za obavljanje poslova i unaprjeđenje stanja zaštite od požara brine se da se svaki vatrogasni aparat označi odgovarajućom naljepnicom sukladno važećoj hrvatskoj normi HRN ISO 6309, te da se ista postavi na način kako to propisuje odredba članka 15 stavka 2 Pravilnika o vatrogasnim aparatima.

**Članak 29.**

Stručna osoba za obavljanje poslova i unaprjeđenje stanja zaštite od požara odgovorna je da se vatrogasni aparati servisiraju u utvrđenim rokovima a nakon servisa označe odgovarajućim evidencijskim naljepnicama na način kako je to predviđeno člankom 17,18 i 19 Pravilnikom o vatrogasnim aparatima ( “Narodne novine” br.101/11). Evidencijska naljepnica kvalitetom mora zadovoljavati normu HRN EN 60335-1.

* 1. **Unutarnja hidrantska instalacija**

**Članak 35.**

Unutarnji hidrantski ormarići moraju biti propisno obojeni i označeni.

Prostor oko hidrantskih ormarića mora biti očišćen, a pristup do istih uvijek slobodan, te sadržavati propisanu opremu.

**Članak 36.**

Kod ispitivanja funkcionalnosti unutarnje hidrantske mreže na ispitnom hidrantu se mora ostvariti protočnu količinu vode najmanje jednaku količini navedenoj u tablici 1. "Pravilnika o hidrantskoj mreži za gašenje požara" ("Narodne novine" br. 8/06), a najniži tlak na mlaznici kod minimalne protočne količine ne smije biti manji od 0,25 Mpa prema članku 12. navedenog Pravilnika.

Periodičko ispitivanje funkcionalnosti obavlja se najmanje jednom u **godini dana**, a propisano je odredbama članku 30 navedenog Pravilnika.

**Članak 37.**

O svakom pregledu i ispitivanju ispitivač mora sastaviti zapisnik u koji se unose sva zapažanja i rezultati ispitivanja.

Ispitivanjem se provjerava pritisak i količina vode za gašenje. O izvršenom ispitivanju izraditi će se zapisnik iz kojeg mora biti vidljivo da li je instalacija ispravna i funkcionalna, odnosno navedeni svi nedostaci koje treba otkloniti.

Na kraju zapisnika daje se zaključak o ispravnosti unutarnje hidrantske mreže.

Za ispitanu ispravnu instalaciju unutarnje hidrantske mreže ovlašteni ispitivač izdaje Uvjerenje o ispravnost.

**Članak 38.**

Stručna osoba zaštite od požara vodi upisnik o izvršenim ispitivanjima na propisanom obrascu. Upisnik se čuva u tajništvu škole, a tajnik škole brine o čuvanju i arhiviranju istog.

**9.4 Tipkalo za daljinski isklop napona**

**Članak 39.**

Ispitivanje tipkala za daljinski isklop napona vrši se u sklopu ispitivanja elektro instalacije, a može ga obavljati ovlašteno pravna osoba ili obrtnik registriran za te poslove i ima ovlaštenje Ministarstva unutarnjih poslova za obavljanje ispitivanja ili Ministarstva gospodarstva za ispitivanje elektro instalacija.

**Članak 40.**

O ispitivanju ispitivač mora sastaviti zapisnik u koje se unose rezultati koji su dobiveni tijekom ispitivanja.

Iz zapisnika mora biti vidljivo da je ispitano tipkalo (ili tipkala) za daljinski isklop napona, ispravno (ili ispravna), odnosno moraju biti navedeni pronađeni nedostaci.

Na kraju zapisnika daje se zaključak o ispravnosti odnosno o neispravnosti tipkala za daljinski isklop napona.

**Članak 41.**

Zapisnik o ispitivanju potpisuju osobe koje su obavile ispitivanje, a supotpisuje i stručna osoba škole odgovorna za provedbu zaštite od požara, koja u pravilu prisustvuje ispitivanju.

Stručna osoba za provođenje i unaprjeđenje mjera zaštite od požara vodi upisnik o izvršenim ispitivanjima na propisanom obrascu. Upisnik se čuva u tajništvu škole, a tajnik škole brine o čuvanju i arhiviranju istog.

* 1. **Protiv panična rasvjeta**

**Članak 42.**

Ispitivanje protiv panične rasvjete vrši se u sklopu ispitivanja elektro instalacije, a može ga obavljati ovlaštena pravna osoba ili obrtnik registriran za te poslove i ima ovlaštenje Ministarstva unutarnjih poslova ili Ministarstva rada za obavljanje ispitivanja.

**Članak 43.**

O ispitivanju ispitivač mora sastaviti zapisnik u koje se unose rezultati koji su dobiveni tijekom ispitivanja.

Iz zapisnika mora biti vidljivo da li je protiv panična rasvjeta ispravna, odnosno popisani pronađeni nedostaci.

Na kraju zapisnika daje se zaključak o ispravnosti odnosno o neispravnosti protiv panične rasvjete.

**Članak 44.**

Zapisnik o ispitivanju potpisuju osobe koje su obavile ispitivanje, a supotpisuje i stručna osoba škole odgovorna za provedbu zaštite od požara, koja u pravilu treba prisustvovati ispitivanju.

Stručna osoba za obavljanje poslova i unaprjeđenje stanja zaštite od požara vodi upisnik o izvršenim ispitivanjima na propisanom obrascu. Upisnik se čuva u tajništvu škole, a tajnik škole brine o čuvanju i arhiviranju istog.

**Članak 45.**

Stručna osoba za obavljanje poslova i unaprjeđenje stanja zaštite od požara obavlja redovne preglede. vizualno, provjerom ispravnosti izbacivanjem napona (mjesečno ili po naputku proizvođača), te o eventualnim nedostacima pismeno obavještava ravnatelja te zahtijeva otklanjanje pronađenog nedostatka.

**10.** **ODRŽAVANJE U ISPRAVNOM STANJU UREĐAJA I INSTALACIJA ČIJA NEISPRAVNOST MOŽE PROUZRČITI POŽAR ILI EKSPLOZIJU**

**Članak 46.**

 Posebne mjere zaštite od požara obavezno se provode na :

 - gromobranskoj instalaciji

 - električnoj instalaciji

 - dimnjacima

 - plinskoj instalaciji

 - toplinska podstanica

 Navedene instalacije i uređaji moraju se redovito, kontrolirat, održavat, i propisanim rokovima ispitivat, a o navedenim radnjama se mora voditi odgovarajuća dokumentacija i evidencija.

**11.** **PODUZIMANJE ODGOVARAJUĆIH ORGANIZACIONIH I TEHNIČKIH MJERA ZAŠTITE OD POŽARA U SLUČAJU PRIVREMENOG POVEĆANOG POŽARNOG RIZIKA**

**Članak 47.**

Za slučaj povećanog požarnog rizika, potrebno je poduzeti dodatne organizacijske, tehničke i ostale mjere a prema potrebi angažirati i odgovarajuće stručne službe.

Mjere iz prethodne stavka poduzimaju se i u slučajevima:

* + rada s otvorenim plamenom, aparatima za varenje, radovima kod koje se razvija toplina, iskre i ostalo što može uzrokovati požar
	+ rad sa zapaljivim materijalima, otpadom ili sličnom ambalažom
	+ u slučajevima kada se okuplja veći broj osoba
	+ u slučajevima kad postoji požarna opasnost izvana (vanjski požar, visoke temperature)

**12.** **USTROJSTVO MOTRENJA, JAVLJANJA I UZBUNJUVANJA O OPASNOSTI OD POŽARA**

**Članak 48.**

Motrenje, javljanje i uzbunjivanje o opasnostima od požara koji se dešavaju izvan prostora škole, obavljaju se u skladu sa propisanom uredbom vlade RH o jedinstvenim znakovima uzbunjivanja.

U školi je iz navedenoga razloga izvješeno više plakata na važnim punktovima. Ukoliko lokalna ili regionalna samouprava donese posebnu odluku o postupanju zbog potencijalne opasnosti od požara škola će se istih podržavati.

U slučaju pojave požara unutar prostora škole djelatnici moraju postupat prema uputama iz "Plana evakuacije i spašavanja", uvažavajući stvarne okolnosti tog trenutka.

Škola je obvezna i provoditi vježbe evakuacije i spašavanja u propisanim rokovima, prema stavka 2. članka 61 "Zakona o zaštiti na radu" („Narodne novine„ broj:59/96, 94/96, 114/03, 86/08 i 75/09).

**13.** **MJERE ZABRANE I OGRANIČENJA IZ ZAŠTITE OD POŽARA TE PROSTORIJE PROSTORI NA KOJE SE ONE ODNOSE**

**Članak 49.**

Za sljedeće prostore vrijede mjere zabrane i ograničenja a vezano uz mjere zaštite od požara:

* Evakuacijske putovi moraju biti slobodni, i propisno označeni
* Pristupni putovi za vatrogasna vozila u svakom trenutku slobodni
* U svim unutarnjim i vanjskim prostorima škole zabranjeno je pušenje
* Zabrana pušenja mora biti vidljivo istaknuta
* Kod rada sa otvorenim plamenom, poduzeti posebne mjere zaštite od požara
* Zapaljivu ambalažu, materijale i druge otpatke redovito iznositi i odlagat na predviđeno mjesto
* Električne potrošače kao što su grijalice, kuhala, produžni kablovi i slično koristiti na ispravan i pažljiv način
* Prostori kotlovnice, kabineti kemije i slične prostorije sa povećanim opasnostima od požara onemogućiti dostup neovlaštenim osobama
1. **POSTUPANJE U SLUČAJU NASTANKA POŽARA**

**Članak 50.**

U slučaju nastanka neposredne opasnosti od požara ili pojave početnog požara svaki djelatnik je dužan pristupiti uklanjanju opasnosti, odnosno gašenju početnog požara sukladno svom znanju i mogućnostima, koristeći pri tome odgovarajuća sredstva za gašenje požara koja su mu u tom trenutku na raspolaganju, ne ugrožavajući sebe ili druge osobe.

Ukoliko djelatnik ne može otkloniti neposrednu opasnost od nastanka požara ili započeti gašenje požara dužan je odmah hitno i bez odlaganja obavijestiti ravnatelja i vatrogasnu postrojbu na telefon 193 ili županijski centar na telefon 112.

Prilikom dojave o nastalom požaru djelatnik treba dati slijedeće podatke:

* svoje ime i prezime i broj telefona sa kojeg se javlja,
* mjesto požara i najbliži pristup vozilima vatrogasne postrojbe,
* da li je požar u građevini ili na otvorenom prostoru,
* vrsta materijala koji gori (tekućina, plin, drvo, plastika, guma i sl.),
* da li u požaru ima ozlijeđenih, da li ima ugroženih osoba

**Članak 51.**

Do dolaska vatrogasne postrojbe djelatnici su dužni poduzeti mjere za gašenje požara i pri tome se koristiti raspoloživim sredstvima, vodeći pri tome računa da se ne ugroze prisutne osobe te da gašenjem ne prouzroče nepotrebnu materijalnu štetu.

Po dolasku vatrogasne postrojbe djelatnici su dužni staviti se na raspolaganje i izvršavati naredbe osobe koja rukovodi gašenjem požara.

**Članak 52.**

U cilju osnovne zaštite života djece i života djelatnika u vremenu od pojave i alarmiranja opasnosti od požara potrebno je postupiti po planu evakuacije, te izvesti svu djecu na neugroženo područje, a samo pojedinačno nastojati suzbiti ili ugasiti požar, a tek nakon kompletne izvršene evakuacije djece, pristupiti ojačano gašenju požara.

Prije napuštanja prostora škole i početka gašenja požara svaki djelatnik na svom radnom mjestu mora:

* spriječiti nastanak panike prilikom izlaska iz prostora
* isključiti električnu struju;
* zatvoriti dovod plina
* iznijeti na sigurno mjesto ako je moguće, boce s plinom ili posude sa zapaljivim tekućinama
* u dostupnim prostorima zatvoriti prozore i vrata
* u prostoriji gdje se je pojavio požar a koji se ne može ugasiti, nastojati zatvoriti prozore i vrata,

**Članak 53.**

Stručna osoba za obavljanje poslova i unapređenje stanja zaštite od požara, kada sazna za nastanak neposredne opasnosti od požara ili izbijanje požara, bez odlaganja utvrđuje koje se sve mjere moraju poduzeti glede upotrebe sredstava i opreme za gašenje požara u cilju ostvarenja:.

1. organizacije evakuacije
2. organiziranja spašavanje
3. organiziranja akcije gašenja požara do dolaska vatrogasne postrojbe.

U slučaju kada je odsutan, ulogu voditelja akcije gašenja preuzima po redu ravnatelj, tajnik, te po redovnom organizacionom ustroju najviše rangirana osoba škole.

Voditelj akcije gašenja požara dužan je osigurati da se na mjesto požara donesu raspoloživi i odgovarajući aparati za gašenje te druga oprema koja se može koristiti za gašenje požara.

Prilikom akcije gašenja na mjestu požara smije se nalaziti samo potreban broj djelatnika.

**Članak 54.**

Nakon završetka akcije gašenja požara odgovorna osoba za provedbu i unapređenje mjera zaštite od požara zajedno sa zapovjednikom vatrogasne postrojbe dužna je:

* na mjestu požara osigurati dežurstvo u potrebnom vremenskom trajanju radi sprječavanja ponovnog požara;
* osigurati dežurstvo na mjestu požara do kraja dana, ako je požar ugašen tijekom noći;
* dežurnom vatrogascu tijekom dežurstva osigurati potrebnu vatrogasnu opremu i sredstva za gašenje požara
1. **PRIJELAZNE I ZAVRŠNE ODREDBE**

**Članak 55.**

Ovaj Pravilnik stupa na snagu osmog dana od dana objave na oglasnoj ploči škole.

**Članak 56.**

Stupanjem na snagu ovog Pravilnika o zaštiti od požara, stavlja se van snage Pravilnik o zaštiti od požara škole donesen ( UPISATI DATUM I GODINU )

U Rijeci,XX. XX. XX. god.

 M.P. RAVNATELJICA ŠKOLE:

 \_\_\_\_\_\_\_\_\_\_\_\_\_\_\_\_\_\_\_\_\_

 Kim Anić prof.

Službena zabilješka:

Ovaj Pravilnik istaknut je na oglasnoj ploči dana (upisati datum, mjesec i godinu), te je stupio na snagu dana (upisati datum, mjesec i godinu).